Dio var kjent for å ha introdusert «djeveltegnet» inn i heavy metal. Dette er en gest Dio som barn skal ha lært av sin bestemor. De skal en kveld ha gått en tur da en person med et «skummelt utseende» kom mot dem. Dios bestemor hadde da vist dette tegnet, og Ronnie Dio var nysgjerrig på hva det betydde. Ifølge hans bestemor kunne tegnet brukes som beskyttelse mot «det onde», men det kunne også brukes til å kaste en ond forbannelse mot en person.